钦定古今图书集成/明伦汇编/闺媛典/第108卷 > 皇清十四 > 江世茂妻樊氏
## 钦定古今图书集成/明伦汇编/闺媛典/第108卷 > 皇清十四 > 江世茂妻樊氏

按《朝城县志》：樊氏，江恭襄公嫡孙，举人世茂妻。方于归，即能相夫以道。夫应戊午乡荐死，氏无子，与妾吴氏相勗守义，抚其子如己出。及吴亡，樊冰操益坚，训子弥笃。子继盛。髫年入庠后土寇猖獗，猝遇隘巷中，氏以钗刺额，血流满面，寇不敢迫。及闻贼渡河，有“掠孀妇给军之说，氏忧惧自缢，家人救解，竟不食而死。”